Diari Oficial de la Generalitat Valenciana


Sumari del DOGV 8916, del 30-09-2020 (2020/7885)

RESOLUCIÓ de 22 de setembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les ajudes destinades al finançament de projectes i activitats de promoció i foment del voluntariat a la Comunitat Valenciana per a l'exercici 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7885


Data del document
:   22-09-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de setembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les ajudes destinades al finançament de projectes i activitats de promoció i foment del voluntariat a la Comunitat Valenciana per a l'exercici 2020. [2020/7885]  
Vistes les sol·licituds d'ajuda presentades a l'empara de la Resolució de 12 de febrer de 2020, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions per al finançament de projectes i activitats de promoció i foment del voluntariat a la Comunitat Valenciana (d'ara en avant Resolució de 12 de febrer de 2020, de convocatòria de subvencions de voluntariat per a l'exercici 2020) (DOGV 8742, 18.02.2020).  
  
L'article únic del Decret llei 5/2020, de 29 de maig, del Consell, de mesures urgents en l'àmbit dels serveis socials i de suport al tercer sector d'acció social per la Covid-19, que regula el règim excepcional d'execució de subvencions en l'àmbit dels serveis socials, estableix que:  
  
«En relació amb les línies de subvenció identificades en l'annex entre les quals es troba la línia S6583000, i d'aquelles altres que s'aproven en 2020, per a entitats sense ànim de lucre en l'àmbit dels serveis socials per a pal·liar les conseqüències socials i econòmiques de la Covid-19:  
1. S'amplia fins al 31 de març de 2021, el termini de realització d'actuacions subvencionables dels projectes vinculats a la línia de subvenció referida.  
2. S'anticiparà el 100 % de l'import de l'ajuda concedida, sense que siga aplicable ni la limitació de l'article 171, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; ni les excepcions de l'article 44, de la Llei 10/2019, de 27 de desembre, de Pressupostos de la Generalitat per a l'exercici 2020».  
Vista la proposta de resolució de la Comissió avaluadora sobre la concessió i denegació de les ajudes formulada, en compliment del que preceptua l'article 8 de l'Ordre 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana (d'ara en avant Ordre 5/2015 per la qual s'estableixen les bases reguladores de voluntariat) i conformement als criteris de valoració establits en el precepte esmentat.  
De conformitat amb el que es preveu en el resolc tercer de la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, es delega en la persona titular de la direcció general competent en matèria de voluntariat social, la resolució de les sol·licituds presentades, per això, en ús de la facultat conferida, resolc:  
  
Primer  
Concedir la subvenció a les entitats que figuren en l'annex I de la present resolució per a la realització en l'exercici 2020 dels projectes i activitats de promoció i foment del voluntariat en la Comunitat Valenciana i pels imports que en aquest annex s'indiquen.  
  
Segon  
Denegar la subvenció a les entitats que figuren en l'annex II de la present resolució, pels motius que s'indiquen.  
  
Tercer  
Els projectes, objecte d'aquesta subvenció, tenen com a finalitat la realització d'activitats de sensibilització, formació i intervenció social, en matèria de voluntariat social referent a dependència, persones amb discapacitat, família, menors, dona o immigració dins del marc de competències que correspon exercir a la Vicepresidència i Conselleria d'Igualtat i Polítiques Inclusives, de conformitat amb el que es preveu en l'article 4 de l'Ordre 5/2015 per la qual s'estableixen les bases reguladores de voluntariat.  
  
Quart  
El pagament d'aquestes subvencions es realitzarà a càrrec del programa pressupostari 313.50, Inclusió social, línia de subvenció S6583000 per import total de 5 00.000,00 euros del pressupost de la Generalitat per a l'exercici 2020.  
De conformitat amb el que s'estableix en l'article únic, règim excepcional d'execució de subvencions en l'àmbit dels serveis socials, del Decret llei 5/2020, de 29 de maig, del Consell, de mesures urgents en l'àmbit dels serveis socials i de suport al tercer sector d'acció social per la Covid-19, el lliurament de les subvencions es realitzarà de la següent manera:  
1. Després de la publicació de la present resolució, es lliurarà anticipadament el 100 % de l'import de l'ajuda concedida, sense que siguen aplicables ni la limitació de l'article 171, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, ni les excepcions de l'article 44 de la Llei 10/2019, de 27 de desembre, de Pressupostos de la Generalitat per a l'exercici 2020.  
2. S'amplia, fins al 31 de març de 2021, el termini de realització d'actuacions subvencionables dels projectes vinculats a les línies de subvenció referides.  
  
Cinqué  
D'acord amb el que es disposa en l'article 171.5 f) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit del voluntariat social.  
  
Sisé  
La justificació de la subvenció concedida per part de les entitats beneficiàries s'ajustarà al que es preveu en l'article 11 de l'Ordre 5/2015, per la qual s'estableixen les bases reguladores de voluntariat. En cas que no es presente la justificació en el termini indicat, l'entitat beneficiària perdrà el dret a la subvenció, en compliment del que es disposa en l'apartat 4 de l'article 11 de la referida Ordre 5/2015, per la qual s'estableixen les bases reguladores de voluntariat.  
El termini per a la justificació del pagament anticipat de la totalitat de la subvenció es realitzarà com a data màxima el dia 30 d'abril de 2021.  
  
Seté  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa al projecte, de conformitat amb el que s'estableix en l'article 169 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria, així mateix es realitzaran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
El control es realitzarà sobre almenys un 20 % de la quantia total de la línia de subvenció pressupostada.  
Tot això amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
  
Contra la present resolució, que posa fi a la via administrativa, podrà interposar-se recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà a la seua publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
  
València, 22 de setembre de 2020.- La vicepresidenta i consellera d'Igualtat i Polítiques Inclusives (p. d. La directora general d'Acció Comunitària i Barris Inclusius): M.ª José Cortell Simón.